|  |  |  |
| --- | --- | --- |
| **Description: happy-education-vector-drawing-represents-design-44532420.jpg** | **SCOALA GIMNAZIALA ”DIMITRIE LUCHIAN” COMUNA PISCU-JUDEŢUL GALAŢI Tel: 0236-827873; Fax: 0236-8278678;E-mail:dimitrie\_luchian@yahoo.com** |  |

**FIȘĂ PROPUNERE C.D.Ș. 2023-2024**

* **Numele cadrului didactic propunător: DIMA SILVIA DANIELA**
* **Specializarea (calificări care susțin tematica opționalului propus):**
* **Denumirea opționalului: ARTA SI CREATIE**
* **Tipul opţionalului:** disciplină nouă
* **Grupa: MICA**
* **Unitatea de învățământ: Scoala Gimnaziala Dimitrei Luchian, Gradinița cu P.N. NR.1 PISCU**
* **Nivelul de învăţământ la care este propus: prescolar**
* **Aria curriculară/ariile curriculare în cadrul căreia/cărora este organizat/sunt organizate: DOMENIUL ESTETIC SI CREATIV**
* **Durata de desfăşurare (un an sau mai mulţi ani şcolari): 1 AN**
* **Programă aprobată:**
* **Argumentarea relevanţei opţionalului:**

**MOTTO: DA-I COPILULUI IN MANA O PENSULA SI ACUARELE SI VEI VEDEA CUM INVATA SINGUR SA DESCOPERE LUMEA”**

***STEFAN LUCHIAN***

***ARGUMENT***

De-a lungul timpului s-a constatat că fiecare dintre noi ne naştem cu o zestre genetică specifică şi unică. Încă de la intrarea în grădiniţa de copii se poate observa înclinaţia copilului spre un anumit domeniu de activitate .

Arta reprezintă un mijloc preţios de exprimare de la o vârstă la care abilităţile verbale sunt încă limitate şi un prilej de exersare şi dezvoltare a creativităţii prin libertatea maximă de expunere pe care o asigură.

Pe de altă parte, exprimarea artistică prin desen și pictură este un veritabil proces de-a lungul căruia copilul reflectă în modul cel mai personal, în funcţie de individualitatea sa şi capacitatea proprie de exprimare, ceea ce receptează psiho-senzorial din exteriorul fiinţei sale.

Arta îl aduce pe om mai aproape de frumos, îi oferă posibilitatea să creeze frumosul, să-l descopere sub aspecte noi.

Grădiniţa este primul factor care contribuie în mod organizat la conturarea personalităţii umane, la formarea şi cultivarea gustului pentru frumos, oferind preşcolarului posibilitatea stimulării câmpului emoţional tonic şi îndepărtarea inhibiţiilor. Activitatea plastică din grădiniţă este foarte îndrăgită de copii, ei fiind oricum atraşi de culoare, de diversitatea tehnicilor de lucru, prin care îşi pot dovedi spontaneitatea, creativitatea, pot da frâu liber imaginaţiei şi fanteziei lor.

Prin arta plastică, prin realizarea sau admirarea unei lucrări plastice, artistice se declanşează o mulţime de stări afective, de sentimente care îl fac pe copil să vibreze în faţa problemelor vieţii.

Educaţia plastică poate introduce frumosul în viaţa de zi cu zi, dezvoltă sentimente primare, amplifică emoţiile complexe. O lucrare artistică frumoasă, expresivă poate stimula sau relaxa, poate unii oameni de vârstă, educaţie, inteligenţă, mediu social complet diferite.

Extindera din acest an şcolar vizează disponibilitatea de a experimenta materiale, tehnici de lucru şi o tematică variată dincolo de ceea ce prevede programa.

Prin intermediul acestor activităţi se va urmări libertatea copiilor de a se exprima liber, de a-şi dezvolta aptitudinile artistico-plastice care vor avea un rol important în dezvoltarea ulterioară a personalităţii preşcolarilor.

* **Scurtă prezentare a elementelor de conţinut: ( pe clase dacă opționalul se derulează pe mai mulți ani)**

***Mi-am propus prin acest optional să atimg următoarele obiective :***

* Să identifice materialele de lucru specifice activităţilor artistico-plastice;
* Să execute linii drepte sau curbe închise/deschise;
* Să utilizeaze corect instrumentele de lucru (creion, pensulă, carioca, cretă, ceracolor etc.) în exprimarea liberă a gestului grafic (chiar şi prin mâzgălituri);
* Să execute trasee utilizând diferite instrumente de lucru şi diferite suporturi (hârtie, carton, sticlă, lemn etc.);
* Să coloreaze diferite imagini, respectând conturul acestora;
* Să completeaze lacune din desene;
* Să dispună alternativ două sau mai multe elemente decorative;
* Să reea prin desen obiecte/personaje reale sau imaginare;
* Să trasează linii în duct continuu, în diferite poziţii, pentru a reda imaginea unor obiecte (în desene individuale sau colective).
* Să aplice, pe suprafeţe date sau libere, culoarea (cu pensula, buretele, degetul, palma, ghemotocul de hârtie, ghemul de aţă, ţesături rare, ştampila, peria, tubul);
* Să obţină efecte plastice prin combinarea culorilor sau alte tehnici (fuzionare, presare, suprapunere, decolorare, stropire, plierea hârtiei);
* Să realizeaze compoziţii plastice, cu teme date sau la liberă alegere, prin prelucrarea formelor spontane (punct, adăugarea unor linii/puncte) prin intermediul cărora îşi exprimă sentimente şi emoţii trăite
* Să elaboreaze creaţii individuale şi colective cu şi fără temă dată;
* Să participe la crearea cadrului estetic specific ambiental;
* Să respecte poziţia de lucru faţă de suportul de lucru.
* Sădescopere semnificaţia lucrărilor proprii/ale altor copii prin analiza formelor, liniilor, culorilor etc.
* Să propună posibilităţi de valorificare a lucrărilor (expoziţii, aniversari, decorări, concursuri, tombole etc.)
* Să privească cu interes şi uneori chiar recunoaşte opere de arta naţionale şi universale, corespunzătoare vârstei şi preocupărilor sale.

***Mijloace didactice:*** fișe, culori, acuarele, pensule, creioane, ștampile, elemente din natură, burete, periuțe, ghemotoace de hârtie, ceracolor etc.

***Metode de evaluare:*** aprecieri verbale, autoevaluarea, expoziții, Turul galeriei, fotografii.

|  |  |
| --- | --- |
| * ***TEMA*** | * ***MIJLOC DE REALIZARE*** |
| * **,,Jucăria preferată”** | * **Desen cu creionul și colorare** |
| * **,,Eu, tu, familia mea!”** | * **Desen cu creionul și colorare** |
| * **,,Covor de frunze”** | * **Ștampilare cu frunze** |
| * **,,Fructe de toamnă”** | * **Ștampilare cu legume** |
| * **,,Legume de toamnă”** | * **Desen cu creionul și pictură** |
| * **,,Flori de toamnă”** | * **Desen cu culori și ștampilare** |
| * **,,Copac de toamnă”** | * **Desen, pictură și dacticopictură** |
| * **,,Dinozauri”** | * **Pictură** |
| * **,,Stegulețe”** | * **Desen cu creionul și colorare** |
| * **,,Cizmulițe la gura sobei”** | * **Desen cu creionul și colorare** |
| * **,,Bradul de Crăciun”** | * **Desen cu creionul, pictură și dactilopictură** |
| * **,,Cadouri”** | * **Desen cu creionul** |
| * **,,Omul de zăpadă”** | * **Desen cu creionul** |
| * **,,Țurțuri la streșini”** | * **Desen cu creionul și pictura cu periuța** |
| * **,,Peisaj de iarnă”** | * **Desen cu creionul, pictură** |
| * **,,Azorel”** | * **Ștampilare cu buretele** |
| * **,,Aricel”** | * **Suflarea petelor cu paiul** |
| * **,,Animale de la Zoo”** | * **Desen cu creionul și colorare** |
| * **,,Flori pentru mama”** | * **Ștampilare cu hârtie mototolită** |
| * **,,Acvariul”** | * **Desen cu creionul și colorare** |
| * **,,Fluturi”** | * **Desen cu creionul și dactilopictură** |
| * **,,Copac de primăvară”** | * **Amprentare cu palma și dactilopictură** |
| * **,,Câmp de lalele”** | * **Desen cu creionul și ștampilare** |
| * **,,Coșuleț cu legume deprimăvară”** | * **Desen cu creionul și colorare** |
| * **,,Mașinute/trenulețe”** | * **Desen cu creionul și colorare** |
| * **,,Pe mare”** | * **Desen cu creionul și colorare cu ceracolor** |
| * **,,Printre nori”** | * **Desen cu creionul și colorare** |
| * **,,Călătorie plăcută!”** | * **Pictură** |
| * **,,Baloane colorate”** | * **Desen cu creionul și colorare** |
| * **,,Peisaj de vară”** | * **Desen cu creionul, ștampilare și pictură** |